**Приложение № 5**

**I. ИЗПОЛЗВАНИ СЪКРАЩЕНИЯ**

|  |  |
| --- | --- |
| **ВЕИ** | **Възобновяеми енергийни източници** |
| **ДДС** | **Данък добавена стойност** |
| **ДМА** | **Дълготрайни материални активи** |
| **ДНА** | **Дълготрайни нематериални активи** |
| **ДФЗ** | **Държавен фонд „Земеделие”** |
| **ДФЗ-РА** | **Държавен фонд „Земеделие”-Разплащателна агенция** |
| **ДОПК** | **Данъчно-осигурителeн процесуален кодекс** |
| **ЕК** | **Европейска комисия** |
| **ЕО** | **Европейска общност** |
| **ЕС** | **Европейски съюз** |
| **ЕСИФ** | **Европейски структурни и инвестиционни фондове** |
| **ЕФМДР** | **Европейски фонд за морско дело и рибарство** |
| **ЗЗД** | **Закон за задълженията и договорите** |
| **ЗКПО** | **Закон за корпоративното подоходно облагане** |
| **ЗМСП** | **Закон за малките и средните предприятия** |
| **ЗОП** | **Закон за обществените поръчки** |
| **ЗРА** | **Закон за рибарството и аквакултурите** |
| **ЗТР** | **Закон за търговския регистър** |
| **ЗУСЕСИФ** | **Закон за управление на средствата от европейските структурни и инвестиционни фондове** |
| **ИСУН** | **Информационна система за управление и наблюдение** |
| **ИАРА** | **Изпълнителна агенция по рибарство и аквакултури** |
| **КЕП** | **Квалифициран електронен подпис** |
| **КН** | **Комитет за наблюдение** |
| **МЗ** | **Междинни звена** |
| **МЗ** | **Министерство на земеделието** |
| **МС** | **Министерски съвет** |
| **МСП** | **Малки и средни предприятия** |
| **МНСПА** | **Многогодишен национален стратегически план за**  **аквакултурите в Република България 2014-2020 г.** |
| **НСИ** | **Национален статистически институт** |
| **ПМС** | **Постановление на Министерски съвет** |
| **ПМДР** | **Програма за морско дело и рибарство 2014 - 2020** |
| **СМР** | **Строително-монтажни работи** |
| **СО** | **Сертифициращ орган** |
| **УО** | **Управляващ орган** |
| **ФК** | **Формуляр за кандидатстване** |

**II. ОСНОВНИ ДЕФИНИЦИИ**

|  |  |
| --- | --- |
| **Административен договор за предоставяне на безвъзмездна финансова помощ**  **(АДПБФП)** | Административен договор е изрично волеизявление на ръководителя на Управляващия орган за предоставяне на финансова подкрепа със средства от ЕСИФ, по силата на което и със съгласието на бенефициера се създават за бенефициера права и задължения по изпълнението на одобрения проект. Административният договор се оформя в писмено споразумение между ръководителя на Управляващия орган и бенефициера, заместващо издаването на административен акт. |
| **Авансово плащане** | Плащане след одобрение на проекта и преди извършване на инвестиционните разходи при условията описани в общите условия към АДПБФП и условията за изпълнение. |
| **Аквакултури** | Аквакултури са дейности, свързани с развъждането и отглеждането на риби и други водни организми, получената по съответните технологии продукция от тях, както и различните видове организми. |
| **Рибовъдно стопанство или стопанство за производство на аквакултури** | Стопанство, специализирано в изпълняване на дейности, свързани с развъждането и отглеждането на риби и други водни организми. |
| **Безвъзмездна финансова помощ** | Средства, предоставени от ПМДР, включително съответното национално съфинансиране, с цел изпълнението на одобрен проект, насочен към постигане на определени резултати. |
| **Бенефициер на безвъзмездна финансова помощ** | Лицата, посочени в чл. 2, пар. 10 от Регламент (ЕО) № 1303/2013 - публична или частна организация, и — само за целите на Регламента за ЕЗФРСР и Регламента за ЕФМДР — физическо лице, които отговарят за започването или за започването и изпълнението на операции. В рамките на схемите за помощ по член 107 от Договора за функционирането на Европейския съюз (предишен член 87 от Договора за създаване на ЕО), бенефициерите са публични или частни предприятия, които изпълняват отделен проект и получават публична помощ. |
| **Басейново стопанство** | Стопанство, в която производствените мощности са специално изградени или приспособени земни и/или бетонни басейни и/или друг материал за извършване на дейности, свързани с развъждането и отглеждането на риби и други водни организми. |
| **Възобновяеми енергийни източници** | Вятърна, слънчева, аеротермална, геотермална, хидротермална и водноелектрическа енергия, биомаса, сметищен газ, газ от пречиствателни инсталации за отпадни води и биогазове. |
| **Видове с пазарен потенциал** | Видове, за които средносрочните прогнози показват, че е вероятно пазарното търсене да надвиши предлагането. |
| **Воден обект** | Постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи. |
| **Водовземане** | Обхваща всички дейности, свързани с отнемане на води от водните обекти и/или отклоняването им от тях, както и използването на енергията на водата. |
| **Група предприятия** | „Група" означава предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. |
| **Дата на започване на работата** | Означава първото от следните събития: започване на строителните работи, свързани с инвестицията, или поемане на първия правнообвързващ ангажимент за поръчка на оборудване или всеки друг ангажимент, който прави инвестицията необратима. Купуването на земя и подготвителните дейности като получаването на разрешителни и провеждането на проучвания на осъществимостта не се считат за започване на работите по проекта. При поглъщания на предприятия „започване на работите по проекта“ означава момента на придобиване на активите, пряко свързани с придобития стопански обект. |
| **Дейност** | Задача или група от задачи (действие или група от действия), които имат (водят до постигане на) конкретен резултат (резултат/продукт) и чрез които се реализира изпълнението на съответния проект. |
| **Допустими за финансиране разходи** | Допустими за финансиране разходи е общата сума от всички плащания за одобрените на бенефициента инвестиции |
| **Дребномащабен крайбрежен риболов** | Риболов, извършван от риболовни кораби с обща дължина под 12 метра, които не са съоръжени с влачени риболовни уреди като изброените в таблица 3 от приложение I към Регламент (ЕО) № 26/2004 на Комисията |
| **Енергийна ефективност** | Количеството спестена енергия, определено чрез измерване и/или оценка на потреблението преди и след прилагането на мярка за повишаване на енергийната ефективност, като същевременно се осигурява нормализиране на външните условия, които оказват въздействие върху потреблението на енергия. |
| **Зарибителен материал** | Зарибителен материал е риби, оплоден хайвер, личинки или други водни организми, предназначени за доотглеждане в регистрирани животновъдни обекти или разселване в естествени или изкуствени водоеми, независимо от тяхното тегло и възраст. |
| **Изпълнител, определен от страна на бенефициера** | Изпълнители на дейности по проекта, възложени им от бенефициерите на безвъзмездна финансова помощ. Изпълнителите от страна на бенефициера не са партньори и се определят в съответствие с реда за определяне на изпълнител от страна на бенефициери на договорена безвъзмездна финансова помощ от ЕСИФ, както и по реда на Закона за обществените поръчки и подзаконовите актове по прилагането му, включително и на указанията на УО, заложени в Ръководството за изпълнение на договори за безвъзмездна финансова помощ по ПМДР 2014-2020. |
| **Икономически оператор** | Всяко физическо или юридическо лице, както и другите органи, участващи в реализирането на помощта от ЕФМДР, с изключение на държавата при изпълнение на нейните правомощия на публична власт. |
| **Икономическа жизнеспособност** | Определяне на икономическия ефект от инвестицията, измерен в положително парично изражение към началния момент на инвестиционния период |
| **Изкуствени водоеми** | Изкуствени водоеми са изкуствени водни обекти съгласно чл. 3, ал. 1 от ЗРА - язовирите, бентовете и изравнителите, каналите, баластриерните водоеми, хидропарковете, технологичните водоеми на електрическите централи и на други индустриални предприятия или земеделски стопанства. |
| **Иновация** | Въвеждане на нова или значително подобрена производствена технология и/или елементи от нея, на нови методи в аквапроизводството, водещи до значителни подобрения и въвеждане на нови за фермата добри практики. |
| **Кандидати** | Всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение. |
| **Личинка** | "Личинка" е стадий от развитието на рибите – от излюпването на хайвера до резорбиране на жълтъчното мехурче. |
| **Мярка** | Мярка е набор от операции |
| **Материални активи** | По смисъла на чл. 2, пар. 29 от Регламент (ЕО) № 651/2014 „материални активи" означава активи, състоящи се от земя, сгради, съоръжения, машини и оборудване. |
| **Място на изпълнение на проекта** | Мястото на физическото осъществяване на инвестицията. |
| **Междинно плащане** | Плащане за обособена част от одобрената и извършена инвестиция. |
| **Микро, малки и средни предприятия** | Предприятия, които отговарят на определението съгласно Закона за малките и средни предприятия и изпълняват критериите, посочени в приложение I към Регламент (ЕО) № 651/2014 |
| **Нематериални активи** | Активи, които нямат физически или финансов израз, като патенти, лицензи, ноу- хау или друга интелектуална собственост. |
| **Нередност** | Съгласно чл.2, пар. 36 от Регламент (ЕО) № 1303/2013 нередност е „Всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.” |
| **Нови видове риба** | Видове, за които производството на аквакултури в Република България е слабо развито или не съществува и за които има благоприятни пазарни перспективи. |
| **Независими оферти** | Оферти, подадени от лица, които не са свързани лица, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. Свързани лица или свързани предприятия не могат да представят самостоятелна оферта. Лице, което участва в обединение или е дало съгласие и фигурира като подизпълнител в офертата на друг кандидат, не може да представя самостоятелна оферта. Едно физическо или юридическо лице може да участва само в едно обединение. |
| **Оперативни разходи** | Административните разходи и разходите, свързани с поддръжка и експлоатация на активите. |
| **Пункт за продажба към стопанство за производство на аквакултури** | Обект за търговия на дребно на произведената продукция, одобрен от БАБХ/ОДБХ и получил удостоверение за регистрация съгласно Закона за храните |
| **Програма** | Програма е отделен документ, изготвен от държавата членка и одобрен от Комисията, съдържащ съгласуван пакет от приоритети на Съюза, които да бъдат постигнати с помощта от ЕФМДР. |
| **Приоритет на Съюза** | Приоритет на Съюза е един от приоритетите в дадена програма, съставен от група мерки, които са свързани и имат конкретни измерими цели. |
| **Предприятие** | Всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. |
| **Продукти от аквакултури** | Означава водните организми във всеки етап от техния жизнен цикъл, получени в резултат на дейности, свързани с аквакултурите, или продукти, получени от тях. |
| **Проектно предложение** | Предложение, подадено от кандидат, за предоставяне на безвъзмездна финансова помощ за изпълнението на определен проект, включващо формуляр за кандидатстване и други придружителни документи. |
| **Прилежаща инфраструктура** | Прилежаща инфраструктура е техническата инфраструктура по смисъла на § 5, т. 31 от допълнителните разпоредби на Закона за устройство на територията, както и други сгради и съоръжения на територията им, свързани с обслужване на извършваните на тази територия дейности, включително - водопроводна и канализационна инсталация, транспортни съоръжения, захранващи и отвеждащи инсталации - електричество, вода, гориво и районно осветление. |
| **Проекти, свързани с производствена дейност** | Проекти, отнасящи се до производството по направление аквакултури. |
| **Плащане в натура** | Предоставяне на земя или недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Пълносистемно стопанство** | Стопанства, в които хидробионтите се отглеждат при пълен цикъл на развитие и производствените процеси включват всички технологични етапи от размножаване до отглеждането им до консумативни размери. |
| **Пускане на пазара** | Пускане на пазара означава притежаването на продукти от аквакултури с цел продажба, в това число предлагането за продажба или всяка друга форма на прехвърляне, безплатно или срещу заплащане, продажбата, разпространението и други форми на прехвърляне. |
| **Продажба на дребно** | Продажба на дребно на собствено произведена жива, прясна, охладена или замразена продукция в стопанствата за аквакултури. |
| **Ръководител на Управляващия орган** | Ръководителят на администрацията, изпълняваща функциите на управляващ орган на съответната програма или част от която е управляващият орган на съответната програма или оправомощено от него лице. |
| **Рециркулационна система за аквакултури** | Система от производствени съоръжения с висока интензивност на производствените процеси, при която водата след различни мерки за подобряване на качеството й (обикновено механично и биологично пречистване, обогатяване с кислород, подгряване и др.) се използва многократно. |
| **Ресурсна ефективност** | Използване на изчерпаемите природни ресурси по устойчив начин, намалявайки въздействието върху околната среда. |
| **Риболовен кораб** | Плавателен съд, който е регистриран по реда на Кодекса на търговското мореплаване и се използва за улов на риба и други водни организми |
| **Свързани лица** | Свързани лица са лицата съгласно § 1, т. 13 и 14 от допълнителните разпоредби на Закона за публичното предлагане на ценни книжа |
| **Сектор Рибарство** | Секторът на икономиката, който включва всички дейности по производство, преработка и предлагане на пазара на продукти от риболов или аквакултури. |
| **Сервизни плавателни съдове** | Плавателни съдове, обслужващи производството, експлоатацията, поддръжката и ремонта на всички производствени и спомагателни съоръжения на аквакултурното стопанство, разположени във водата на даден водоем, вкл. и специализирани плавателни съдове. |
| **Съществуващи обекти** | Действащи обекти за производство на риба и други водни организми, регистрирани по реда на Закона за рибарството и аквакултурите и по реда на Закона за ветеринарномедицинската дейност. |
| **Съпоставими оферти** | Оферти, които се сравняват на базата на:  а) цена;  б) размер на авансово плащане;  в) наличие на сервизно обслужване;  г) срок на доставка;  д) съответствие с технологичния проект;  е) предвидено обучение на персонала;  ж) гаранционен срок. |
| **Садково стопанство** | Стопанство, в която отглеждането на рибата се извършва в мрежени клетки (садки). |
| **Садка** | Садка (мрежена клетка) е съоръжение, изградено от специализирана мрежа, обграждаща напълно определен обем вода и възпрепятстваща преминаването на рибите извън него. Съоръжението може да е изцяло потопено или плаващо, като задължително трябва да е фиксирано за възпрепятстване на свободното му движение. |
| **Традиционни видове аквакултури** | Обичайни за производство, търговия и консумация видове риби, които са свързани със социалното и културното наследство в Република България. |